इद्दर ए बेगम होर हर बेलै फुल्लै वांगर खिड़ी दियां रौह्दियां। गल्ल करदिआं तां उदे जातै चा फुल्ल किरदे सेही होंदे, उंदिआं गल्लां सुनियै अपने आप हासा आई जंदा। उंदी सादगी इच इक ओपरा गै संकोच भरोचा दा हा, ते शान इच शोखी ही, जेकड़ी में होर कुतै नेही दिक्खी दी। अमीरें दी कशामद हर कोई करदा ऐ, पर औं जनानी जात होंदे होई विना लाग-प्लेच गलानी ओ, जे अमीर लोकें दी बे-लेहाज बे-लाग कशामद करने च कोई ऐब नेईं।